CELEX: 22006D0082
Language: mt
Date: 2005-03-09 00:00:00
Title: Deċiżjoni Nru 1/2005 tal-Kunsill ta’ l-assoċjazzjoni UE-Bulgarija tad- 9 ta' Marzu 2005 dwar il-parteċipazzjoni tal-Bulgarija fis-sistema Komunitarja għall-iskambju rapidu ta' informazzjoni dwar il-perikli maħluqa mill-użu ta' prodotti għall-konsumatur (is-sistema RAPEX) taħt id-Direttiva 2001/95/KE tal-Parlament Ewropew u tal-Kunsill tat- 3 ta’ Diċembru 2001 dwar is-sigurtà ġenerali tal-prodotti

29.9.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               136
            
         DEĊIŻJONI Nru 1/2005 TAL-KUNSILL TA’ L-ASSOĊJAZZJONI UE-BULGARIJA
   tad-9 ta' Marzu 2005
   dwar il-parteċipazzjoni tal-Bulgarija fis-sistema Komunitarja ħall-iskambju rapidu ta' informazzjoni dwar il-perikli maħluqa mill-użu ta' prodotti għall-konsumatur (is-sistema RAPEX) taħt id-Direttiva 2001/95/KE tal-Parlament Ewropew utal-Kunsill tat-3 ta’ Diċembru 2001 dwar is-sigurtà ġenerali tal-prodotti
   (2006/82/KE)
   IL-KUNSILL TA’ L-ASSOĊJAZZJONI,
   Wara li kkunsidra l-Ftehim Ewropew bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Bulgarija, min-naħa l-oħra, iffirmat fi Brussel fit-8 ta’ Marzu 1993, u b’mod partikolari l-Artikolu 93 tiegħu,
   Wara li kkunsidra d-Direttiva 2001/95/KE (1) u b’mod partikolari l-Artikolu 12 tagħha,
   Wara li kkunsidra l-ittra bid-data tat-28 ta’ Novembru 2003, indirizzata mill-Missjoni tar-Repubblika tal-Bulgarija għall-Komunitajiet Ewropej lid-Direttur-Ġenerali għas-Saħħa u l-Ħarsien tal-Konsumatur li talbet lill-Kummissjoni tibda l-proċeduri sabiex jingħata lill-Bulgarija aċċess għas-sistema RAPEX,
   Billi:
   
               (1)
            
            
               L-Artikolu 93 tal-Ftehim Ewropew jistabbilixxi li l-Partijiet għandhom jikkoperaw bil-għan li jilħqu kompatibbiltà sħiħa tas-sistemi tal-ħarsien tal-konsumatur fil-Bulgarija u fil-Komunità. Għal dan il-għan, il-koperazzjoni għandha tinkludi, fost affarijiet oħra u fil-limiti tal-possibilitajiet attwali, l-iskambju ta’ informazzjoni u l-aċċess għad-databases tal-Komunità.
            
         
               (2)
            
            
               L-Artikolu 12(4) tad-Direttiva 2001/95/KE jistabbilixxi li l-aċċess għar-RAPEX għandu jkun miftuħ għall-pajjiżi applikanti, fil-qafas tal-ftehim bejn il-Komunità u dawk il-pajjiżi, skond l-arranġamenti definiti f’dan il-ftehim. Kull ftehim ta’ din ix-xorta għandu jkun ibbażat fuq ir-reċiproċità u jinkludi dispożizzjonijiet dwar il-kunfidenzjalità li jikkorrispondu ma’ dawk applikabbli fil-Komunità.
            
         
               (3)
            
            
               L-Anness II tad-Direttiva 2001/95/KE jistabbilixxi l-proċeduri għall-applikazzjoni tar-RAPEX u l-Linji Gwidi għan-notifika.
            
         
               (4)
            
            
               Il-Kummissjoni adottat linji gwida għat-tmexxija tar-RAPEX, kif meħtieġ skond il-punt 8 ta’ l-ANNESS II tad-Direttiva fid-29 ta' April 2004 (2);
            
         
               (5)
            
            
               Il-Bulgarija ħadet sehem attiv, sa mill-bidu tagħha f'Mejju 1999, fis-sistema TRAPEX (Sistema transitorja għall-skambju rapidu ta' informazzjoni) li tirrepeti l-attivitajiet tar-RAPEX għall-pajjiżi applikanti,
            
         IDDEĊIEDA KIF ĠEJ:
   Artikolu 1
   Il-Bulgarija għandha tieħu sehem fis-sistema RAPEX bl-istess drittijiet u obbligi bħall-membri attwali, skond id-dispożizzjonijiet relevanti tad-Direttiva 2001/95/KE u l-linji gwida tar-RAPEX.
   Artikolu 2
   Il-Bulgarija għandha tapplika l-istess prinċipji ta’ kunfidenzjalità bħal dawk applikati mill-membri l-oħra tar-RAPEX.
   Artikolu 3
   B’koperazzjoni mas-servizzi tal-Kummissjoni, il-Bulgarija għandha tagħmel l-arranġamenti prattiċi meħtieġa sabiex tiżgura li tinsab f’pożizzjoni li tikkonforma b'mod sħiħ mar-rekwiżiti stabbiliti fid-Direttiva 2001/95/KE u l-proċeduri nklużi fil-linji gwida tar-RAPEX.
   Il-Kummissjoni b’mod partikolari għandha tipprovdi t-taħriġ inizzjali għall-uffiċjali Bulgari fl-użu ta’ l-applikazzjoni tar-RAPEX.
   Artikolu 4
   Kwalunkwe problemi li jinqalgħu mill-applikazzjoni ta’ din id-Deċiżjoni għandhom jiġu solvuti permezz ta’ kuntatt dirett bejn is-servizzi tal-Kummissjoni u l-awtoritajiet tal-Bulgarija fil-kuntest tar-RAPEX. Kull meta dan ma jwassalx għal soluzzjoni aċċettabbli għaż-żewġ naħat, għandu jsir bdil ta' fehmiet fil-Kunsill ta’ l-Assoċjazzjoni fuq talba ta’ parti waħda fi żmien tliet xhur minn meta tkun saret it-talba.
   Wara dan il-bdil ta’ fehmiet, jew wara li jiskadi l-perjodu msemmi fis-subparagrafu ta' hawn fuq, il-Kunsill ta' l-Assoċjazzjoni jista' jagħmel ir-rakkomandazzjonijiet xierqa biex dawn il-problemi jiġu solvuti.
   Dawn il-proċeduri fil-Kunsill ta’ l-Assoċjazzjoni huma mingħajr preġudizzju għal kull azzjoni taħt il-liġijiet għall-ħarsien tal-konsumatur rispettivi li hemm fis-seħħ fit-territorju tal-Partijiet.
   Artikolu 5
   Din id-Deċiżjoni għandha tidħol fis-seħħ fil-jum li fih tkun ġiet adottata.
   
      Magħmul fi Brussell, nhar id-9 ta' Marzu 2005.
      
         
            Għall-Kunsill ta' l-Assoċjazzjoni
         
         
            Il-President
         
         J. ASSELBORN
      
   
   
      (1)  ĠU L 11, 15.1.2002, p. 4.
   
      (2)  ĠU L 151, 30.4.2004, p. 86, kif ikkoreġut fil-ĠU L 208, 10.6.2004, p. 73.